नई दिल्ली, जेएनएन। भारत और इंग्लैंड के बीच खेली जा रही टेस्ट सीरीज़ का पांचवां मैच ओवल के मैदान पर खेला जा रहा है। इस टेस्ट में इंग्लैंड ने टॉस जीतकर पहले बल्लेबाज़ी का फैसला किया। पहले दिन का खेल खत्म होने तक इंग्लैंड ने 7 विकेट के नुकसान के 198 रन बना लिए हैं। जोस बटलर 11 और आदिल राशिद 4 रन बनाकर क्रीज पर मौजूद है। पहले दिन इंग्लैंड की तरफ से सबसे ज्यादा रन एलिस्टर कुक ने बनाए, अपने आखिरी टेस्ट की पहली पारी में उन्होंने 71 रन की पारी खेली। भारत की तरफ से इशांत ने 3, बुमराह और जडेजा ने 2-2 विकेट लिए